Systeminut tunngasumik kasuussaannaveeqqutip naatsorsorneqarnissaa pillugu Kalaallit Nunaannut nalunaarut

Suliffeqarfiit aningaasarsiornermik ingerlataqartut pillugit inatsimmi, Kalaallit Nunaannut atuutilersinneqartumi kunngip peqqussutaatigut nr. 1252, 15. december 2004-meersukkut, allanngortinneqartoq peqqussutikkut nr. 1047, 1. september 2010-meersukkut, peqqussutikkut nr. 838, 14. august 2012-imeersukkut, peqqussutikkut nr. 1675, 16. december 2015-imeersukkut, peqqussutikkut nr. 1676, 16. december 2015-imeersukkut, peqqussutikkut nr. 1677, 16. december 2015-imeersukkut, peqqussutikkut nr. 1678, 16. december 2015-imeersukkut, peqqussutikkut nr. 1679, 16. december 2015-imeersukkut, peqqussutikkut nr. 1680, 16. december 2015-imeersukkut, peqqussutikkut nr. 1681, 16. december 2015-imeersukkut, peqqussutikkut nr. 1682, 16. december 2015-imeersukkut, peqqussutikkut nr. 1683, 16. december 2015-imeersukkut, peqqussutikkut nr. 1684, 16. december 2015-imeersukkut, peqqussutikkut nr. 1685, 16. december 2015-imeersukkut, peqqussutikkut nr. 1686, 16. december 2015-imeersukkut, peqqussutikkut nr. 1687, 16. december 2015-imeersukkut, peqqussutikkut nr. 1688, 16. december 2015-imeersukkut, peqqussutikkut nr. 1330, 6. december 2019-imeersukkut, peqqussutikkut nr. 1327, 6. december 2019-imeersukkut, peqqussutikkut nr. 1323, 6. december 2019-imeersukkut, peqqussutikkut nr. 1324, 6. december 2019-imeersukkut, peqqussutikkut nr. 68, 29. januar 2020-meersukkut, peqqussutikkut nr. 1096, 29. juni 2022-meersukkut aamma peqqussutikkut nr. 921, 26. juni 2023-meersukkut, § 125 h, imm. 5, aamma § 373, imm. 4 malillugit aalajangersarneqarpoq:

*Atuuffii*

**§ 1.** Nalunaarut suliffeqarfinnut tulliuttunut atuutissaaq:

1) Aningaaseriviit.

2) Taarsigassarsisitsisarfiit.

3) Fondsmæglerselskabit I-t, fondsmæglerselskabi suliffeqarfiit aningaasarsiornermik ingerlataqartut pillugit inatsimmi, kunngip peqqussutaatigut Kalaallit Nunaannut atuutilersinneqartumi, ilanngussaq 4, immikkoortoq A, nr. 3-mi aamma 4-mi taaneqartunik suliaqarnissamut akuersissuteqarpat.

*Systeminut tunngasumik kasuussaannaveeqqutip naatsorsorneqarnera*

**§ 2.** Suliffeqarfiup systeminut tunngasumik kasuussaannaveeqqutip naatsorsunermi ilanngussaq 1 naapertolugu naatsorsussavaa.

**§ 3.** Erhvervsministerip systeminut tunngasumik kasuussaannaveeqqummi akigititat aarlerinaatinut eqimattakkuutaanut tulliuttunut aalajangersarsinnaavai:

1) Aarlerinaatit tamarmik, Kalaallit Nunaanniittut.

2) Aarlerinaatit tulliuttut, Kalaallit Nunaanniittut:

1. Inunnut aarlerinaatit detailiusut tamarmik, inissiat qularnaveeqqusiunnerinut isumannaallisaasunut.
2. Inunnut inatsisitigut pisinnaatitaasunut aamma pisussaatitaasunut aarlerinaatit tamarmik, inissiat qularnaveeqqusiunnerinut isumannaallisaasunut.
3. Inunnut inatsisitigut pisinnaatitaasunut aamma pisussaatitaasunut aarlerinaatit tamarmik, litra b-mi taaneqartut ilanngunnagit.
4. Inunnut aarlerinaatit tamarmik, litra a-mi taaneqartut ilanngunnagit.

3) Nr. 2-mi sektorinut aarlerinaatini allerni eqimasut.

4) Aarlerinaatit tamarmik, nunami Den Europæiske Unionip iluaniittut imaluunniit nunami Unionip aningaasarsiornermut tunngatillugu isumaqatigiissuteqarfigisimasaaniittut, taamaattoq tak. § 4.

5) Sektorinut aarlerinaatit taakkua, nr. 2-mi suussusersineqartut, aamma nr. 3-mi eqimasut allerniittut ataaseq imaluunniit arlallit, nunami Den Europæiske Unionip iluaniittut imaluunniit nunami Unionip aningaasarsiornermut tunngatillugu isumaqatigiissuteqarfigisimasaaniittut bufferimut akigititap nunap taassuma aalajangersarsimasaata akuersaarneqarnissaa kisiat siunertaralugu, tak. suliffeqarfiit aningaasarsiornermik ingerlataqartut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 125 h, imm. 2 aamma 3.

6) Aarlerinaatit, nunami Den Europæiske Unionip iluaniittut imaluunniit nunami Unionip aningaasarsiornermut tunngatillugu isumaqatigiissuteqarfigisimanngisaaniittut.

*Imm. 2.* Systeminut tunngasumik kasuunnaveeqqutip naatsorsoreernerani aarlerinaatinut, sektorinut aarlerinaatinut ataatsimut imaluunniit arlalinnut imaluunniit eqimasuni allerni aarlerinaatinut tamanut atuutissaaq, aammalu suliffeqarfinnut tamanut imaluunniit suliffeqarfinni taakkunani allerni eqimasunut, 0,5 procentpointimik naleqqussaalluni alloriarnermi.

**§ 4.** Ehvervsministeri arlerinaatinut systemimut tunngasumik kasuunnaveeqqummi akigititamik aalajangersaappat, nunami Den Europæiske Unionip iluaniittumik imaluunniit nunami Unionip aningaasarsiornermut tunngatillugu isumaqatigiissuteqarfigisimasaaniittumik, kasuunnaveeqummi akigititaq nunani Den Europæiske Unionimiittuni aarlerinaatinut tamanut assigiissaaq, imaassimanngippat kasuunnaveeqqummut akigititaq systemimut tunngasumik kasuunnaveeqqutip akuersaarneqarnissaanut aalajangersarneqartoq, nunamit pineqartumik aalajangersarneqartoq, tak. suliffeqarfiit aningaasarsiornermik ingerlataqartut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 125 h, imm. 2 aamma 3.

*Saqqummiussineq*

**§ 5.** Erhvervsministeri Erhvervsministeriap nittartagaatigut systemimut tunngasumik kasuunnaveeqqummi akigititat tamarmik aalajangersarneqarnerat imaluunniit aalajangersarneqaqqinnerat pillugu nalunaarummik saqqummiussissaaq. Nalunaarut minnerpaamik paasissutissanik tulliuttunik imaqassaaq:

1) systemimut tunngasumik kasuussannaveeqummut akigititaq imaluunniit systemimut tunngasumik kasuussannaveequtinut akigititat

2) akit appartarnerinut qaffattarnerinillu tunngasumik aningaasatigut ajutooratarsinnaanernut, systemimut tunngasumik kasussaannaveeqqummut akigititaq atorneqartussaq imaluunniit, systemimut tunngasumik kasussaannaveeqqutinut akigititat taakkununnga atorneqartussat,

3) suliffeqarfinnut, systemimut tunngasumik kasussaannaveeqqummut akigititaq atorneqartussaq imaluunniit, systemimut tunngasumik kasussaannaveeqqummut akigititat taakkunannga atorneqartussat

4) aningaasalersuinermut systemip aalaakkaaneranut tamanna akornutaassanngippat, systemimut tunngasumik kasussaannaveeqqummut akigititap imaluunniit systemimut tunngasumik kasussaannaveeqqutinut akigititat aalajangersarneqarnerannut nassuiaat,

5) takku § 2-p malitsigisaanik systemimut tunngasumik kasuussaannaveeqqutimik naatsorsuinissaannut, ullormit sorlermit aallarnerlutik suliffeqarfiit systemimut tunngasumik kasussaannaveeqqummut akigititamik imaluunniit systemimut tunngasumik kasussaannaveeqqutinut akigititanik atuilernissaat, aamma

6) nunat atii, inuussutissarsiornermut ministerip nunat pineqartut systemimut tunngasumik kasuussaannaveeqqummut akigititaanik imaluunniit kasuussaannaveeqqutinut akigititaannik akuersissuteqarfigisimasai.

*Imm. 2.* Suliffeqartittut immikkut ittumik systeminut tunngassumik kasuussaannaveeqqummut akigititani ullormit suliffeqarfiup systeminut tunngassumik kasuussaannaveeqqummut akigititamik imaluunniit systemimut tunngasumik kasussaannaveeqqutinut akigititanik atuilerfini, suliffeqarfiup internettikkut quppersakkamini sumiiffimmi taassuma pissusissamisoortumik inissisimaffissaani, tamanut saqqummiutissavaa. Taarsigassarsititsisarfinnut ingerlatsivinnullu aningaasaliisartunut nakkutilliinissat pillugit piumasaqaatit pillugit Europaparlament-ip Siunnersuisoqatigiillu peqqussutaanni (EU) nr. 575/2013-imeersumi artikili 92, imm. 3 malillugu, suliffeqarfiup akit appartarnerinut qaffattarnerinillu tunngasumik aningaasatigut ajutooratarsinnaanerisa ataatsimoortut, suliffeqarfiup ajutooratarsinnaanermik imminut navianartorsiortinnerata annertussusaata aningaasartaanut tamarmiusunut, § 2-p malitsigisaanik naatsorsorneqartumik agguarneratigut, suliffeqarfiup immikkut ittumik systeminut tunngassuteqartumik kasuussaannaveeqqutini naatsorsussavaa.

Pillaaneq

§ 6. § 5, imm. 2-mik unioqqutitsineq akiliisitsissummik pillaatissiissutigineqarsinnaavoq. Aammattaaq nalunaarutip aalajangersagaasa eqqortinneqarnissaat siunertaralugu iliuutsinik aalajangersimasunik suliaqaqqullugu imaluunniit suliaqaqqunagu peqquneqarnernik malinninngitsoq, akiliisitsissummik akileeqqullugu pillarneqarsinnaavoq.

Imm. 2. Ingerlatseqatigiiffiit il.il. (inatsisitigut pisisinnaatitaasut pisussaatitaasullu) pillaasarnermik inatsimmi kapitalit tallimassaanni malittarisassat malillugit pillaatissinneqarnissamut akisussaatinneqarsinnaapput.

Atuutilersitsineq

**§ 7.** Nalunaarut atuutilissaaq ulloq 1. februar 2024.

*Erhvervsministeria, ulloq xx.xx 2024*

xxxx

/ xxx

**Ilanngussaq 1**

**Systeminut tunngasumik kasuussaannaveeqqummik naatsorsuineq**

Suliffeqarfiup systeminut tunngasumik kasuussanaveeqqut imatut naatsorsussavaa:

tassani:

= systeminut tunngasumik kasuussanaveeqqut

= taanna kasuunnaveeqqummut akigititaq, suliffeqarfiup tamakkiisumik aningaasaataanut aarlerinaateqartunut atorneqartoq

= taarsigassarsisitsisarfinnut aamma aningaasaliinermik ingerlataqartunut nakkutilliinermut tunngatillugu piumasaqaatit pillugit Europa-Parlamentip aamma Rådetip peqqussutaani (EU) nr. 575/2013, 26. juni 2013-imeersumi, inatsisikkut Kalaallit Nunaannut atuutilersinneqartumi, artikeli 92, imm. 3 naapertorlugu suliffeqarfiup tamakkiisumik aningaasaataanik aarlerinaateqartunik naatsorsuineq

= aarlerinaatinut allermi eqimasunut § 3, imm. 1-imi taaneqartunut indeksi

= taanna kasuunnaveeqqummut akigititaq, aarlerinaatinut allermi eqimasunut aningaasaatinut aarlerinaateqartunut atorneqartoq, aamma

= taarsigassarsisitsisarfinnut aamma aningaasaliinermik ingerlataqartunut nakkutilliinermut tunngatillugu piumasaqaatit pillugit Europa-Parlamentip aamma Rådetip peqqussutaani (EU) nr. 575/2013, 26. juni 2013-imeersumi, inatsisikkut Kalaallit Nunaannut atuutilersinneqartumi, artikeli 92, imm. 3 naapertorlugu aarlerinaatinut allermi eqimasunut suliffeqarfiup tamakkiisumik aningaasaataanik aarlerinaateqartunik naatsorsuineq.